En 48-årig kvinde er indlagt med alvorlige kvæstelser, eftyer hun torsdag ved 21-tiden blev kørt ned af sin 45-årige samlever. Det foregik på Sønderghade i Frederikshavn, og politiet er ret overbevist om, at begge var spirituspåvirket. - Måske prøvede kvinden at forhindre manden i at køre spirituskørsel, lyder et gæt fra politiet i Frederikshavn. Men det er også kun gætterier. Kvinden er som nævnt kvæstet, og det har ikke været muligt at gennemføre et egentligt forhør af hende. Og manden er forsvundet. Bilen, han kørte i, blev efter episoden fundet - men uden den 45-årige. Ham vil politiet i Frederikshavn gerne tale med. Eventuelle vidner kan ringe til Nordjyllands Politi i Frederikshavn på tlf. 96 22 14 48.
45-årig mand påkørte sin samleverske